text: alt=a. alt=a. бақытгүл хризантема - астралылар тұқымдасына жататын бір және көп жылдық өсімдіктер туысы. олар негізінде еуропа, азия, африкада таралған, 200-дей түрі белгілі. қазақстанда бау-бақшаларда, саябақтарда, гүл шеңберше тәрізді бақытгүл (c. coronarіum) түрі қолдан өсіріледі. бақытгүл биіктігі 0,5 1,5 м-дей, көп сабақты бұта. жапырақтары күңгірт жасыл, шеті тегіс не тілімденіп келеді, сабақта кезектесе орналасады. ақ, қызыл, күлгін түсті гүлдері ірі гүл себетіне топтасып, күрделі гүлшоғырын құрайды. қазан қараша айларында жаппай гүлдейді. бақытгүлді көктем айларында арнаулы жылыжайда, көшетханада қалемшелеу әдісімен көбейтеді. кесіліп, суға салынған бақытгүл 20 25 күнге дейін сақталады. бақытгүлі көгалдандыруда алғашқы орындарға ие болып келе жатқан көпжылдық, шөптесін бақша гүлі. гүлінің түсі ақтан қараға дейінгі аралықта алуан түрлі. биіктігі мен гүлдеу уақыты сұрыптарына байланысты әртүрлі боп келеді. ол жаздың күзге ауысқан мезгілінен қар жауғанға дейін молынан гүлдейтін бірден-бір өсімдік. сондықтан да оны мектеп, балабақша аулаларына еккен тиімді. үш айлық демалыстан соң білім нәрін игеруге құлшына кіріскен оқушылардың көңіліне мектеп ауласында құлпырып тұрған бақытгүлі ерекше қуаныш сыйлары сөзсіз. бақытгүлін әсіресе, жапондар қатты қадірлейді. жапон елінде бақытгүліне қатысты жыл сайын тойланатын дәстүрлі “бақытгүлі” мерекесі бар. бақытгүлі қар түскенге дейін қураған сабағын тек көктемде ғана кесу керек. егер күзде кесер болсаңыз, қысқы суықта тамыры зақымданып, өліп қалуы мүмкін. бақытгүлінің түбі үлкейіп кетсе де гүлдемей қалуы мүмкін. сондықтан уақыт оздырмай, жыл аралатып түбін бөліп отырған жөн. қышқыл топырақты ұнатпайды. сол себепті қарағай, шырша секілді қылқанжапырақты ағаштардың түбіне егуге болмайды. тұқымы, қалемшелеу және түбін бөлу арқылы көбейтеді. ең оңай жолы, ерте көктемде түбін бөлу. сұрыпты түрлерін тұқымы арқылы көбейтуге болмайды. жаз өтіп, күз келгенде, бақ сарғыш түрге енгенде. гүлдейді бақытгүлі мектепке біз келгенде. гүлстан, өсімдіктер туралы сайт "гүлстан" республикалық көпшілік журнал, 2010 жыл issn 2078-6727